Document ID: 31986R1797

31986R1797
L 157/1
SLUŽBENI LIST EUROPSKE UNIJE
09.06.1986.
UREDBA VIJEĆA (EEZ) br. 1797/86
od 9. lipnja 1986.
o ukidanju određenih poštanskih pristojbi za predočenje na carini
VIJEĆE EUROPSKIH ZAJEDNICA,
uzimajući u obzir Ugovor o osnivanju Europske ekonomske zajednice, a posebno njegov članak 235.,
uzimajući u obzir prijedlog Komisije (1),
uzimajući u obzir mišljenje Skupštine (2),
uzimajući u obzir mišljenje Gospodarskog i socijalnog odbora (3),
budući da je Odlukom 79/8/EEZ predstavnika vlada država članica Europske ekonomske zajednice na sastanku s Vijećem 18. prosinca 1978. o ukidanju određenih poštanskih naknada za predočenje na carini (4), ukinuto ubiranje naknada za predočenje na carini za pošiljke robe iz država članica te stjecanje koristi na uvozu putem izuzeća od poreza na promet i trošarina;
budući da vlasti nekih država članica nastavljaju ubirati te pristojbe za ostale pošiljke robe poslane iz druge države članice;
budući da je poželjno ojačati unutarnje tržište Zajednice smanjivanjem i gdje je moguće uklanjanjem formalnosti i naknada koje se primjenjuju u trgovini robom u Zajednici između država članica; budući da bi konačno ukidanje poštanskih pristojbi za predočenje na carini u trgovini unutar Zajednice pridonijelo postizanju ovog cilja te bi imalo vidljiv i trenutačni učinak na tu trgovinu na dobrobit građana Europe;
budući da osim članka 235., Ugovor ne daje dovoljno ovlasti za postizanje tog cilja,
DONIJELO JE OVU UREDBU:
Članak 1.
Za predočenje na carini se više ne ubiru poštanske pristojbe za pošiljke robe iz država članica koje ispunjavaju uvjete iz članaka 9. i 10. Ugovora.
Članak 2.
Odstupajući od članka 1., odredbe koje su na snazi u Španjolskoj i Portugalu u vezi s poštanskim pristojbama za predočenje na carini u trgovini s trećim zemljama se mogu primjenjivati pod istim uvjetima i na trgovinu unutar Zajednice sve dok se ubiru carinske pristojbe u vezi s tom trgovinom.
Članak 3.
Ova Uredba stupa na snagu 1. siječnja 1988.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Luxembourgu 9. lipnja 1986.

Labels: 12
3